# Eiropas Savienības C 149A/2021

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 149A |
| | |
| Izdevums latviešu valodā | Informācija un paziņojumi | 64. gadagājums2021. gada 27. aprīlis |

ISSN 1977-0952

Eiropas Savienības

Oficiālais Vēstnesis

C 149A

Izdevums latviešu valodā

Informācija un paziņojumi

64. gadagājums2021. gada 27. aprīlis

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2021/C 149 A/01 | Budžeta ģenerāldirektorāts – Sludinājums par galvenā padomnieka vakanci (AD 14 pakāpe) (Civildienesta noteikumu 29. panta 2. punkts) – COM/2021/10403 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2021/C 149 A/01

Budžeta ģenerāldirektorāts – Sludinājums par galvenā padomnieka vakanci (AD 14 pakāpe) (Civildienesta noteikumu 29. panta 2. punkts) – COM/2021/10403

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 27.4.2021 | LV | Eiropas Savienības Oficiālais Vēstnesis | CA 149/1 |
| --- | --- | --- | --- |

27.4.2021

LV

Eiropas Savienības Oficiālais Vēstnesis

CA 149/1

---

Budžeta ģenerāldirektorāts

Sludinājums par galvenā padomnieka vakanci (AD 14 pakāpe)

(Civildienesta noteikumu 29. panta 2. punkts)

COM/2021/10403

(2021/C 149 A/01)

Par mums

Budžeta ģenerāldirektorātā (BUDG ĢD) strādā aptuveni 530 darbinieku, kas sadalīti pa sešiem direktorātiem, no kuriem pieci atrodas Briselē un viens ir izvietots gan Briselē, gan Luksemburgā.

BUDG ĢD ir Komisijas centrālais dienests, kas atbild par ES budžeta sagatavošanu un izpildi gada un daudzgadu ciklos un nodrošina efektīvu budžeta izpildi, pilnībā ievērojot Finanšu regulu. BUDG ĢD ir atbildīgs arī par tiesisko regulējumu, ko piemēro ES budžeta izpildei ES iestādēs, aģentūrās un dalībvalstīs, un tam ir būtiska nozīme pareizas finanšu pārvaldības veicināšanā, tostarp atbalstot uz rezultātiem vērstu sniegumu. Šajā kontekstā BUDG ĢD mērķis ir nodrošināt, lai ES budžets sniegtu konkrētus rezultātus un pievienoto vērtību visās ES politikas jomās. Vispārīgākā skatījumā BUDG ĢD atbildība un politiskās prioritātes ir noteiktas Līgumā un sīkāk definētas, pamatojoties uz Komisijas priekšsēdētājas fon der Leienas izvirzītajām politikas pamatnostādnēm 2019.–2024. gadam.

Attiecībā uz šo vakanci – BUDG ĢD ir svarīga loma, finansējot Savienības atveseļošanas plānam nepieciešamo Savienības budžeta atbalstu Covid-19 krīzes kontekstā un šim nolūkam izmantojot aizņēmumu un aizdevumu operācijas, jo īpaši Next Generation EU ietvaros, kur Eiropas Savienība kapitāla tirgos piesaistīs līdz 800 miljardiem EUR, lai finansētu dažādas ES politikas jomas atjaunošanas un atveseļošanas posma atbalstam. Tā kā ir palielinājies BUDG ĢD aizņēmumu darbību apjoms, sarežģītība un politiskais nozīmīgums (finanšu operācijas ir plašākas un ietver aktīvu pārvaldības darbības), Komisija ir ieviesusi jaunu diversificēta un apvienota finansējuma stratēģiju, kas ļaus ES savlaicīgi un ar minimālām izmaksām piesaistīt nepieciešamos līdzekļus. Tā kā ir palielinājies BUDG ĢD finansējuma portfeļa apjoms, sarežģītība un politiskais nozīmīgums, ir attiecīgi jāpaplašina stratēģiskais redzējums un jāīsteno diversificēta finansējuma stratēģija.

Piedāvātais amats

Tiek piedāvāts galvenā padomnieka amats, kas būs kā kontaktpunkts stratēģiskām konsultācijām par ES diversificētā finansējuma stratēģijas īstenošanu un iespējamo attīstību (šo stratēģiju izmanto Next Generation EU izdevumu finansēšanai). Viņš/viņa arī pēc nepieciešamības iesaistīsies investoru informēšanas pasākumos un palīdzēs izstrādāt izbraukuma prezentācijas.

Turklāt galvenais padomnieks pārstāvēs Komisiju augstākās vadības līmenī attiecīgajos forumos.

Šie pienākumi būtu jāuztic augstākās vadības līmeņa vadītājam ar skaidrām pilnvarām, kas ieinteresētajām personām gan Komisijā, gan ārpus tās sniegs stratēģisku redzējumu par diversificēta finansējuma stratēģiju, izmantojot spēcīgas komunikācijas un prezentācijas prasmes.

Šim augstākā līmeņa vadītājam būtu cieši jāsadarbojas ar ģenerāldirektorāta izpildvadību. Galvenais padomnieks būs tieši pakļauts BUDG ĢD ģenerāldirektoram.

Galvenā padomnieka uzdevumi jo īpaši būs šādi:

| — | izstrādāt un īstenot diversificēta un apvienota finansējuma stratēģiju, |
| --- | --- |

—

izstrādāt un īstenot diversificēta un apvienota finansējuma stratēģiju,

| — | būt par kontaktpunktu, pārraugot finansējuma stratēģijas izstrādi un īstenošanu visos galvenajos jautājumos, |
| --- | --- |

—

būt par kontaktpunktu, pārraugot finansējuma stratēģijas izstrādi un īstenošanu visos galvenajos jautājumos,

| — | veicināt lielākas investīcijas, kā arī inovāciju un kopīgu risinājumu izmantošanu, |
| --- | --- |

—

veicināt lielākas investīcijas, kā arī inovāciju un kopīgu risinājumu izmantošanu,

| — | iesaistīties investoru informēšanas pasākumos un izstrādāt izbraukuma prezentācijas, |
| --- | --- |

—

iesaistīties investoru informēšanas pasākumos un izstrādāt izbraukuma prezentācijas,

| — | pārstāvēt Komisiju augstākajā līmenī un ārējos forumos. |
| --- | --- |

—

pārstāvēt Komisiju augstākajā līmenī un ārējos forumos.

Pildot šos uzdevumus, galveno padomnieku atbalstīs šāda funkcionālā vienība:

| — | E direktorāts, kas Savienības budžeta vārdā veic visas tirgus operācijas, tostarp saistībā ar ES atveseļošanas plānu. Tas ietver parāda vērtspapīru emitēšanu un aizdevumu administrēšanu (SURE, NextGenerationEU), aktīvu pārvaldību un riska pārvaldību attiecībā uz ES budžeta garantijām (ESIF/InvestEU, Ārējās darbības garantija). |
| --- | --- |

—

E direktorāts, kas Savienības budžeta vārdā veic visas tirgus operācijas, tostarp saistībā ar ES atveseļošanas plānu. Tas ietver parāda vērtspapīru emitēšanu un aizdevumu administrēšanu (SURE, NextGenerationEU), aktīvu pārvaldību un riska pārvaldību attiecībā uz ES budžeta garantijām (ESIF/InvestEU, Ārējās darbības garantija).

Prasības (atlases kritēriji)

Piemērotajam kandidātam jābūt izcilam un dinamiskam profesionālim, kurš atbilst šādiem atlases kritērijiem.

| a) | Padomdevēja prasmes:







  — | apliecināta spēja veikt vecākā padomnieka funkcijas saistībā ar SSA (valstu, pārvalstisku organizāciju un aģentūras) obligāciju finansēšanas operācijām, |
| --- | --- | --- |

a)

Padomdevēja prasmes:

—

apliecināta spēja veikt vecākā padomnieka funkcijas saistībā ar SSA (valstu, pārvalstisku organizāciju un aģentūras) obligāciju finansēšanas operācijām,

| — | spēja identificēt risināmos problēmjautājumus, uzņemties iniciatīvu un domāt stratēģiski, ņemot vērā nesenos finanšu un politiskos notikumus, tostarp jaunās Komisijas politikas prioritātes, |
| --- | --- |

—

spēja identificēt risināmos problēmjautājumus, uzņemties iniciatīvu un domāt stratēģiski, ņemot vērā nesenos finanšu un politiskos notikumus, tostarp jaunās Komisijas politikas prioritātes,

| — | spēja pilnveidot institucionālo kapacitāti, lai aizsargātu un paplašinātu finanšu resursus, |
| --- | --- |

—

spēja pilnveidot institucionālo kapacitāti, lai aizsargātu un paplašinātu finanšu resursus,

| — | tālredzīga un dinamiska pieeja jaunām problēmām apvienojumā ar augstu motivāciju un izturētspēju darbā ar dažādiem problēmjautājumiem vienlaikus, |
| --- | --- |

—

tālredzīga un dinamiska pieeja jaunām problēmām apvienojumā ar augstu motivāciju un izturētspēju darbā ar dažādiem problēmjautājumiem vienlaikus,

| — | spēja vadīt un motivēt augsti kvalificētas komandas, lai sasniegtu augstas kvalitātes rezultātus. |
| --- | --- |

—

spēja vadīt un motivēt augsti kvalificētas komandas, lai sasniegtu augstas kvalitātes rezultātus.

| b) | Speciālista prasmes un pieredze:







  — | pamatīga pieredze publiskajā banku sektorā, proti, finanšu tirgu jomā, jo īpaši saistībā ar starptautiskajiem parāda vērtspapīru tirgiem, kas iegūta, vēlams, starptautiskās organizācijās, |
| --- | --- | --- |

b)

Speciālista prasmes un pieredze:

—

pamatīga pieredze publiskajā banku sektorā, proti, finanšu tirgu jomā, jo īpaši saistībā ar starptautiskajiem parāda vērtspapīru tirgiem, kas iegūta, vēlams, starptautiskās organizācijās,

| — | konkrēta pieredze, kas iegūta, identificējot un sekmējot valsts pārvaldes iestāžu vai citu organizāciju stratēģiskās investīcijas, |
| --- | --- |

—

konkrēta pieredze, kas iegūta, identificējot un sekmējot valsts pārvaldes iestāžu vai citu organizāciju stratēģiskās investīcijas,

| — | plaša pieredze un atbildība augstākā līmeņa amatos saistībā ar SSA finansēšanas politiku un operācijām starptautiskā līmenī, tostarp informētības vairošana tirgū un attiecības ar investoriem, |
| --- | --- |

—

plaša pieredze un atbildība augstākā līmeņa amatos saistībā ar SSA finansēšanas politiku un operācijām starptautiskā līmenī, tostarp informētības vairošana tirgū un attiecības ar investoriem,

| — | izcilas ekonomiskās un analītiskās prasmes, |
| --- | --- |

—

izcilas ekonomiskās un analītiskās prasmes,

| — | pamatīga izpratne par iekšējās kontroles prasībām šādā vidē. |
| --- | --- |

—

pamatīga izpratne par iekšējās kontroles prasībām šādā vidē.

| c) | Personiskās īpašības:






  — | izcilas tīklu veidošanas, publiskas uzstāšanās un savstarpējo attiecību veidošanas prasmes, tostarp aktīvas klausīšanās prasmes, |
| --- | --- | --- |

c)

Personiskās īpašības:

—

izcilas tīklu veidošanas, publiskas uzstāšanās un savstarpējo attiecību veidošanas prasmes, tostarp aktīvas klausīšanās prasmes,

| — | izcilas komunikācijas prasmes ar apliecinātu spēju veidot un uzturēt lieliskas attiecības ar ieinteresētajām personām Komisijā vai ārpus tās un pārstāvēt Komisiju augstākās vadības līmenī, |
| --- | --- |

—

izcilas komunikācijas prasmes ar apliecinātu spēju veidot un uzturēt lieliskas attiecības ar ieinteresētajām personām Komisijā vai ārpus tās un pārstāvēt Komisiju augstākās vadības līmenī,

| — | izcilas sarunu risināšanas prasmes un jo īpaši lēmumu pieņemšanas, problēmu risināšanas un kontaktu veidošanas prasmes. |
| --- | --- |

—

izcilas sarunu risināšanas prasmes un jo īpaši lēmumu pieņemšanas, problēmu risināšanas un kontaktu veidošanas prasmes.

Prasības kandidātiem (piemērotības prasības)

Kandidātus atlases posmam izvēlēsies, tikai pamatojoties uz atbilstību turpmāk norādītajām formālajām prasībām, kam jābūt izpildītām līdz pieteikumu iesniegšanas termiņam:

| — | valstspiederība: kandidātiem jābūt Eiropas Savienības dalībvalsts pilsoņiem, |
| --- | --- |

—

valstspiederība: kandidātiem jābūt Eiropas Savienības dalībvalsts pilsoņiem,

| — | akadēmiskais grāds vai diploms: kandidātiem jābūt –






  — | vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz 4 gadi, |
| --- | --- | --- |

—

akadēmiskais grāds vai diploms: kandidātiem jābūt –

—

vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz 4 gadi,

| — | vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz 1 gadu ilgai darba pieredzei, ja parastais augstākās izglītības ilgums ir vismaz 3 gadi (šo 1 gada darba pieredzi nevar iekļaut pēcdiploma darba pieredzē, kas prasīta turpmāk), |
| --- | --- |

—

vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz 1 gadu ilgai darba pieredzei, ja parastais augstākās izglītības ilgums ir vismaz 3 gadi (šo 1 gada darba pieredzi nevar iekļaut pēcdiploma darba pieredzē, kas prasīta turpmāk),

| — | darba pieredze: kandidātiem jābūt vismaz 15 gadu ilgai pēcdiploma darba pieredzei (1), kas atbilst iepriekš minētajai kvalifikācijai, |
| --- | --- |

—

darba pieredze: kandidātiem jābūt vismaz 15 gadu ilgai pēcdiploma darba pieredzei (1), kas atbilst iepriekš minētajai kvalifikācijai,

| — | pieredze padomdevēja amatā: vajadzīga vismaz 5 gadus ilga pēcdiploma darba pieredze, kas gūta augsta līmeņa padomdevēja amatā (2) piedāvātajam amatam atbilstošā jomā, |
| --- | --- |

—

pieredze padomdevēja amatā: vajadzīga vismaz 5 gadus ilga pēcdiploma darba pieredze, kas gūta augsta līmeņa padomdevēja amatā (2) piedāvātajam amatam atbilstošā jomā,

| — | valodas: kandidātiem jābūt ļoti labām Eiropas Savienības vienas oficiālās valodas (3) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāti atbilst prasībai par pietiekamām citas Eiropas Savienības oficiālās valodas prasmēm. Intervija (vai tās daļa) var notikt minētajā citā valodā; |
| --- | --- |

—

valodas: kandidātiem jābūt ļoti labām Eiropas Savienības vienas oficiālās valodas (3) prasmēm un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāti atbilst prasībai par pietiekamām citas Eiropas Savienības oficiālās valodas prasmēm. Intervija (vai tās daļa) var notikt minētajā citā valodā;

| — | vecuma ierobežojums: kandidāti nedrīkst būt sasnieguši parasto pensionēšanās vecumu, kas Eiropas Savienības ierēdņiem ir noteikts tā mēneša pēdējā dienā, kurā ierēdnis sasniedz 66 gadu vecumu (sk. Civildienesta noteikumu (4) 52. panta a) punktu). |
| --- | --- |

—

vecuma ierobežojums: kandidāti nedrīkst būt sasnieguši parasto pensionēšanās vecumu, kas Eiropas Savienības ierēdņiem ir noteikts tā mēneša pēdējā dienā, kurā ierēdnis sasniedz 66 gadu vecumu (sk. Civildienesta noteikumu (4) 52. panta a) punktu).

Atlase un iecelšana amatā

Eiropas Komisija galveno padomnieku izraudzīsies un iecels amatā saskaņā ar savām atlases un darbā pieņemšanas procedūrām (sk. dokumentu par augstākā līmeņa ierēdņu iecelšanas politiku (5)).

Šajā atlases procedūrā Eiropas Komisija izveido priekšatlases komisiju. Šī komisija izvērtē visus pieteikumus, veic sākotnējo piemērotības pārbaudi un noskaidro tos kandidātus, kuru profils vislabāk atbilst iepriekš minētajiem atlases kritērijiem un kurus var aicināt uz interviju ar priekšatlases komisiju.

Pēc šīm intervijām priekšatlases komisija izdara secinājumus un ierosina sarakstu ar kandidātiem, kurus aicināt uz turpmākām intervijām ar Eiropas Komisijas Padomdevēju komiteju darbā iecelšanas jautājumos (CCA). Ņemot vērā priekšatlases komisijas secinājumus, CCA lemj, kurus kandidātus aicināt uz interviju.

Kandidāti, kas uzaicināti uz interviju ar CCA, pavada vienu dienu vadītāju vērtēšanas centrā, kur viņus vērtē ārējie darbā pieņemšanas konsultanti. Pamatojoties uz intervijas un vērtēšanas centra pārbaudījumu rezultātiem, CCA sastāda sarakstu ar tiem kandidātiem, kurus tā uzskata par piemērotiem galvenā padomnieka amatam.

CCA kandidātu sarakstā iekļautos kandidātus intervēs par BUDG ĢD atbildīgais Komisijas loceklis (6).

Pēc šīm intervijām Eiropas Komisija pieņem lēmumu par iecelšanu amatā.

Atlasītajam kandidātam jābūt izpildījušam visas tiesību aktos par militāro dienestu noteiktās prasības, jāiesniedz attiecīgas atsauksmes par rakstura īpašībām saistībā ar piemērotību veikt amata pienākumus un jābūt fiziski spējīgam pildīt ar amatu saistītos pienākumus.

Atlasītajam kandidātam jābūt derīgai drošības pielaides apliecībai vai jāspēj tādu iegūt no savas valsts drošības iestādes. Personāla drošības pielaides apliecību izsniedz ar administratīvu lēmumu pēc tam, kad pabeigta drošības pārbaude, ko veic personas valsts kompetentā drošības iestāde saskaņā ar piemērojamajiem valsts drošības normatīvajiem aktiem, un ar to apliecina, ka personai drīkst būt pieejama klasificēta informācija līdz konkrētam līmenim. (Jāatceras, ka drošības pielaides apliecības iegūšanai nepieciešamo procedūru var sākt tikai pēc darba devēja, nevis pēc kandidāta lūguma.)

Kamēr attiecīgā dalībvalsts nebūs piešķīrusi personāla drošības pielaidi un nebūs pabeigta pielaides procedūra, kas ietver juridiski nepieciešamo instruktāžu, kuru veic Eiropas Komisijas Drošības direktorāts, izvēlētais kandidāts nevarēs nedz piekļūt ES klasificētajai informācijai CONFIDENTIEL UE/EU CONFIDENTIAL vai augstākā līmenī, nedz arī apmeklēt sanāksmes, kurās apspriež šādu informāciju.

Ievērojot funkcionālus apsvērumus un kandidātu un iestādes interesēs tiecoties atlases procedūru pabeigt pēc iespējas drīzāk, atlases procedūra notiks tikai angļu un/vai franču valodā (7).

Iespēju vienlīdzība

Saskaņā ar Civildienesta noteikumu 1.d pantu Komisijas stratēģiskais mērķis ir līdz savu pašreizējo pilnvaru termiņa beigām panākt dzimumu līdztiesību visos vadības līmeņos, un tādēļ tā piemēro vienlīdzīgu iespēju politiku, rosinot pieteikties kandidātus, kas varētu nodrošināt lielāku daudzveidību, dzimumu līdztiesību un vispārēju ģeogrāfisko līdzsvaru.

Nodarbināšanas kārtība

Atalgojums un nodarbināšanas kārtība ir noteikta Civildienesta noteikumos.

Veiksmīgais kandidāts tiks pieņemts darbā ierēdņa amatā AD 14 pakāpē. Atkarībā no darba pieredzes ilguma viņu ierindos minētās pakāpes 1. vai 2. līmenī.

Pieteikuma iesniedzējiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur 9 mēnešu pārbaudes laiks.

Darba vieta ir Briselē, kur atrodas BUDG ĢD.

Neatkarība un interešu konflikta neesības deklarācija

Pirms pienākumu uzņemšanās galvenajam padomniekam būs jāparaksta saistību deklarācija, kurā viņš apņemas strādāt neatkarīgi sabiedrības interesēs, un jādeklarē jebkādas intereses, kuras varētu uzskatīt par tādām, kas ietekmē viņa neatkarību.

Pieteikšanās procedūra

Pirms pieteikuma iesniegšanas jums rūpīgi jāpārliecinās par atbilstību visām piemērotības prasībām (“Prasības kandidātiem”), īpaši attiecībā uz diplomu veidiem, darba pieredzi augsta līmeņa amatā, kā arī valodu prasmēm. Ja tiek konstatēta neatbilstība kādai no norādītajām piemērotības prasībām, kandidāts automātiski tiek izslēgts no atlases procedūras.

Lai pieteiktos, reģistrējieties internetā turpmāk norādītajā tīmekļa vietnē un sekojiet norādījumiem par dažādajiem procedūras posmiem: https://ec.europa.eu/dgs/human-resources/seniormanagementvacancies/

Jums ir vajadzīga derīga e-pasta adrese. Tā tiks izmantota, lai apstiprinātu jūsu reģistrāciju, kā arī sazinātos ar jums dažādos procedūras posmos. Tāpēc, ja maināt e-pasta adresi, lūdzam par to informēt Eiropas Komisiju.

Aizpildot pieteikumu, jums vajadzēs PDF formātā augšupielādēt savu CV, vēlams, Europass CV formātā (8). CV un motivācijas vēstuli var iesniegt jebkurā no Eiropas Savienības oficiālajām valodām.

Kad reģistrēšanās tiešsaistē būs pabeigta, saņemsiet e-pastu ar apstiprinājumu, ka pieteikums ir reģistrēts. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka nav iespējams tiešsaistē sekot jūsu pieteikuma virzībai. Par pieteikuma statusu Eiropas Komisija ar jums sazināsies tieši.

Ja nepieciešama papildinformācija un/vai rodas tehniskas problēmas, lūdzam sūtīt e-pastu uz adresi HR-MANAGEMENT-ONLINE@ec.europa.eu .

Reģistrēšanās termiņš

Reģistrēšanās termiņš ir 2021. gada 27. maijs, plkst. 12.00 pēc Briseles laika, pēc tam reģistrēties vairs nav iespējams.

Jūs pats esat atbildīgs par to, lai reģistrāciju tiešsaistē pabeigtu laikus. Iesakām neatlikt pieteikšanos uz pēdējām pieteikuma iesniegšanas dienām, jo interneta pārslodzes vai savienojuma problēmu dēļ tiešsaistes reģistrācija var tikt pārtraukta, pirms to pabeidzat, un visas darbības tad vajadzēs atkārtot. Pēc reģistrēšanās termiņa informāciju pieteikumā vairs nevarēs ievadīt. Novēlota reģistrēšanās netiks pieņemta.

Svarīga informācija kandidātiem

Atgādinām kandidātiem, ka dažādo atlases komisiju darbs ir konfidenciāls. Kandidātiem un citām personām kandidātu vārdā ir aizliegts tieši vai netieši sazināties ar atsevišķiem šo komisiju locekļiem. Visi jautājumi jāadresē attiecīgās komisijas sekretariātam.

Personas datu aizsardzība

Eiropas Komisija nodrošinās, ka kandidātu persondatus apstrādā saskaņā ar Eiropas Parlamenta un Padomes Regulu (ES) 2018/1725 (9). Tas jo īpaši attiecas uz šādu datu konfidencialitāti un drošību.

---

(1)  Darba pieredze tiek ņemta vērā tikai tad, ja tā atspoguļo faktiskas darba attiecības, kas definētas kā reāls, faktisks un algots darbs, kas veikts darbinieka (ar jebkāda veida līgumu) vai pakalpojuma sniedzēja statusā. Nepilnas slodzes profesionālo darbību ieskaita proporcionāli, aprēķinot to kā apliecināto procentuālo daļu no pilna laika darba. Maternitātes, bērna kopšanas vai adopcijas atvaļinājums, tiek ņemts vērā, ja piešķirts darba līguma ietvaros. Doktorantūras studijas tiek pielīdzinātas darba pieredzei, pat ja tās nav apmaksātas, bet ne ilgāk kā 3 gadus, – ar nosacījumu, ka doktorantūras studijas ir sekmīgi pabeigtas. Jebkuru konkrētu periodu var uzskaitīt tikai vienu reizi;

(2)  Aizpildot CV, kandidātiem par visiem gadiem, kuros gūta pieredze padomdevēja amatā, skaidri jānorāda šāda informācija: 1) ieņemto amatu nosaukumi un pienākumi; 2) precīza tematiskā joma, kā arī informācija par amata līmeni organizācijā (hierarhisko līmeņu skaits virs un zem attiecīgā amata); 3) katra ieņemtā amata funkcionālā pakļautība.

(3)  https://eur-lex.europa.eu/legal-content/lv/TXT/PDF/?uri=CELEX:01958R0001-20130701&qid=1408533709461&from=lv

(4)  https://eur-lex.europa.eu/legal-content/LV/TXT/PDF/?uri=CELEX:01962R0031-20210101

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Ja vien attiecīgais Komisijas loceklis saskaņā ar Komisijas 2007. gada 5. decembra Lēmumu (PV(2007) 1811) nav deleģējis šo uzdevumu citam Komisijas loceklim.

(7)  Atlases komisijas nodrošinās, ka tie kandidāti, kuriem kāda no abām valodām ir dzimtā, neiegūst nepamatotas priekšrocības.

(8)  Informāciju par to, kā izveidot savu Europass CV, varat atrast tiešsaistē: https://europa.eu/europass/en/create-europass-cv.

(9)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---